Հայաստանը Բագրատունիների ժամանակ

1. Կազմել Բագրատունյաց ժամանակաշրջանի կարևորագույն իրադարձությունների ժամանակագրությունը (պատասխանը հիմնավորել)
* 862թ. Արաբական խալիֆայությունը սպարապետ Աշոտ Բագրատունուն նշանակեց Հայոց իշխանաց իշխան:

(երկրի կառավարումը հանձնվեց հայերին):

* 885 թ. Խալիֆան ճանաչեց Աշոտ Բագրատունուն Հայոց թագավոր:

(Վերականգնվեց հայկական պետությունը)

* 921 թ. Սևանա լճի ճակատամարտ:

(Աշոտ Բ-ի գլխավորությամբ հայոց բանակը ազատագրեց Հայաստանը արաբներից:)

* 922 թ. Խալիֆը Աշոտ Բ-ին ճանաչեց Հայաստանի շահնշահ՝ արքայից արքա:

(ճանաչվեց Աշոտ Երկաթի գերակայությունը տեղական մյուս բոլոր արքայիկների նկատմամբ և նա հնազանդեցրեց կենտրոնախույս իշծաններին:)

* 890-987 թթ. Բագրատունյաց Հայաստանի տարածքում ստեղծվեցին ենթակա թագավորություններ՝ Հայոց Արևելից կողմերի, Վրաց, Վասպուրականի, Վանանդի (Կարսի), Տաշիր-Ձորագետի (Լոռու), Սյունիքի:

(Ամրապնդվեցին ավատատիրական անջատողական ձգտումները:)

* 1021 թ. Անիի թագավորությունը բաժանվեց 2 մասի:

(Անիի թագավորությունը մասնատվեց և նրա ենթակա թագավորությունները անկախ դարձան:)

* 1045 թ. Բյուզանդամետ ուժերը կաթողիկոսի գլխավորությամբ Անի քաղաքը առանց կռվի հանձնեցին Բյուզանդացիներին:

(ընկավ Բագրատունիների կենտրոնական թագավորությունը:)

1. Համեմատել Բագրատունյաց երեք գահակալների (Ձեր ընտրությամբ)

|  |  |  |
| --- | --- | --- |
| Աշոտ Ա | Աշոտ Բ | Աշոտ Գ |
| Հայոց թագավոր 885-ից | Հայոց թագավոր 914–ից։ | Հայոց թագավոր 953–ից։ |
| Բագրատունյաց հարստության հիմնադիրը։ | Վերականգնեց Բագրատունյաց տերությունը: | փորձել է Դվինն ազատագրել արաբներից, բայց հաջողություն չի ունեցել։ |
|  խալիֆայությունից ստացել է Հայոց իշխանաց իշխանի տիտղոսը, հետագայում ճանաչվել Հայոց թագավոր: | Խալիֆայության կողմից ճանաչվել է շահնշահ՝ արքայից արքա: |  |
| Հայկական տարածքներն միավորեց իր իշխանության ներքո (Վանանդ, Սյունի, Վասպուրական, Գուգարք, Արցախ) | Հոր եղերական մահից հետո մյուս եղբոր՝ Աբասի հետ արաբներից ազատագրեց Հայաստանի մի շարք մասեր։  |  961–ին արքունիքը Կարսից տեղափոխել է Անի, որը պարսպապատել է, կառուցել տվել պալատներ և այլ շինություններ, հռչակել Հայաստանի մայրաքաղաք։  |
| Հզորացրել է բանակը: | Հզորացրել է բանակը: | Հզորացրել է բանակը: |
| Վասիլ I կայսրը Աշոտից խնդրել է թագադրել իրեն իբրև հին թագադիր տոհմի ներկայացուցչի և դաշինք կնքել | Բյուզանդիան նրան ճանաչեց Հայոց թագավոր և տվեց օգնական զորք։ | ետ է մղել Կովկասի լեռնականների և Աղձնիքի արաբ ամիրայի հարձակումները, բյուզանդական բանակը: |
| Աշոտը ամրապնդել է երկրի միասնությունը, միջամտել իշխանական տների միջև ծագած դժգոհություններին, խնամիական կապեր հաստատել Բագրատունի, Արծրունի և Սյունյաց իշխանական տների միջև։ | Աշոտ Բ ծավալեց իր պայքարը բոլոր կենտրոնախույս ուժերի դեմ՝ ձգտելով ստեղծել քաղաքականապես միասնական Հայաստան։  | Աշոտ Գ–ի օրոք Հայաստանում ընդարձակվել են հին քաղաքները, կառուցվել նորերը։ |
| Նրա գերիշխանությունը ճանաչում էին Վրաց, Աղվանից իշխանները և Հայաստանի արաբական ամիրայությունները։ | Խիզախության և կորովի համար Աշոտ Բ ստացել է «Երկաթ» մականունը։ | Աշոտ Գ երկրի գլխավոր քաղաքներում բացել տվեց դպրոցներ, հիվանդանոցներ, ծերանոցներ, որի համար ել նրան անվանել են «Ողորմած»։ |
|  |  |  |

1. Թվարկել տնտեսության նվաճումները
* Գյուղատնտեսության մեջ՝ հողի մշակման եռադաշտային համակարգ, երկաթե խոփով գութանի տարածումը, ընդարձակվեց ոռոգման ցանցը, նոր մշակելի տարածքներ (նորք), նոր բանջարանոցային մշակաբույսեր (լոբի, վարունգ, կաղամբ, գազար, ձմերուկ):
* Արհեստները վերջնականապես անջատվեցին գյուղատնտեսությունից:
* Խորացավ աշխատանքի բաժանումը (օր.՝ մետաղագործությունից անջատվեցին և առանձին արհեստների վերածվեցին դարբնությունը, պղնձագործությունը, ոսկերչությունը, զինագործությունը և այլն:)
* Խիստ բարձրացավ փողի դերը:
1. Նկարագրել Բագրատունիների մղած ճակատամարտերից մեկը

Սևանի ճակատամարտ

Սաջյանների ամիրության բանակը (մոտ 5.000) ***Դվին-Հրազդան գետի հուն-Սևանա լիճ*** երթուղով մոտեցավ Սևանա լճի կղզուն։ Ճամբարելով կղզու դիմաց՝ Բեշիրը Հայոց արքայից պահանջել հանձնվել։ Աշոտ II Երկաթը հայտնեց իր կեղծ համաձայնությունը։

Բանակցությունների հաջորդ օրը լուսաբացին, մոտ 180 զինվոր նախապես գաղտնի անցկացնելով լճի ափ, իսկ 70 նետաձիգներ տեղավորելով նավակներում, Հայոց արքան մոտեցավ թշնամու բանակին, որի ռազմիկները գրեթե անզեն հավաքվել էին լճի ափին՝ կղզու դիմաց։
Ընդհուպ մոտենալով ափին՝ Հայ ռազմիկները սկսեցին անակնկալ և հուժկու նետաձգություն։ Թշնամու ռազմիկները սկսեցին ծանր կորուստներ կրել, մատնվեցին խուճապի ու դիմեցին փախուստի։
Նավակների վրա գտնվող Հայ ռազմիկները ափ իջան և, միանալով ափին դարան մտած յուրայինների մյուս մասի հետ, միաժամանակ հաձակվեցին բարոյալքված թշնամու վրա ու գլխովին ջախջախեցին նրան։
Հայերը կորցրին մոտ 50, թշնամին՝ մոտ 2.000 զինվոր։

1. **Ապացուցել, որ 11-րդ դարում հնարավոր էր պահպանել Հայաստանի անկախությունը (նշված տեսակետին համաձայն չլինելու դեպքում ապացուցել հակառակը):**

Գագիկ Ա-ի մահից հետո նրա երկու որդիները բաժանեցին Անիի թագավորությունը երկու մասի: Ենթակա թագավորությունները անկախ դարձան: Հետագայում որդիներից մեկը իր տիրույթները կտակսեց Բյուզանդիային: Բյուզանդիան իրեն էր միացնում հայկական տարածքները՝ Տարոնը, Մանազկերտը, Տայքը, Վասպուրականը: Ուժեղացավ բյուզանդամետ հոսանքը (օր.՝ հայոց կաթողիկոսը): Գագիկ Բ-ին խաբեությամբ ձերբակալեցին Բյուզանդիայում: Հայոց կաթողիկոսի դավաճանությունը:

Այս փաստերի պատճառով կարծում եմ, որ հնարավոր չէր պահպանել Հայաստանի անկախությունը:

Սիրանուշ Ասատրյան, 7-1 դասարան